钦定古今图书集成/明伦汇编/闺媛典/第084卷 > 祝氏诸烈
## 钦定古今图书集成/明伦汇编/闺媛典/第084卷 > 祝氏诸烈

按《洪雅县志》：袁武为乱，有蒲绅寓洪，与其徒发难。祝
与蒲，盖年谱也。乱民遂欲乘机利物，祝翁谓其家人
曰：“聚而受害，孰若去以全身？”乃尽室分逃，而妇女苦
无所之，因相计曰：“生死先后一致，患至始自尽不已
晚乎？何如早为之所辞。”翁皆赴清流而死。诘朝，乱民
四集，见之毛发森立，即时解散。翁年八十，得无恙。